Diari Oficial de la Generalitat Valenciana


Sumari del DOGV 4035, del 04-07-2001 (2001/5963)

RESOLUCIÓ de 24 de maig de 2001, del conseller d'Obres Públiques, Urbanisme i Transports, per la qual s'aprova definitivament el pla de reforma interior de millora Subzona 4-F, del Pla General d'Ordenació Urbana de Torrent.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4035

Data del DOGV
:   04-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/5963


Data del document
:   24-05-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Torrent
    * pla d'urbanisme

RESOLUCIÓ de 24 de maig de 2001, del conseller d'Obres Públiques, Urbanisme i Transports, per la qual s'aprova definitivament el pla de reforma interior de millora Subzona 4-F, del Pla General d'Ordenació Urbana de Torrent. [2001/Q5963]
  
Vist l'expedient relatiu al pla de reforma interior de millora Subzona 4-F, del Pla General d'Ordenació Urbana de Torrent (València), i de conformitat amb els següents,
  
Antecedents de fet
  
1. El projecte es va sotmetre a informació pública mitjançant decret de l'alcaldia de 23 de juny de 2000. Després del pertinent període d'exposició pública, en el qual no es van presentar al·legacions, el va aprovar provisionalment el Ple de l'Ajuntament el 2 d'octubre de 2000.
  
2. El projecte consta de memòria justificativa i plànols d'informació i d'ordenació.
  
3. La Comissió Territorial d'Urbanisme de València, en sessió realitzada el dia 31 de gener de 2001, va acordar supeditar l'aprovació definitiva del projecte de referència fins que foren esmenades certes deficiències no substancials consistents en la necessitat d'acreditar els aspectes referits a l'edificabilitat de la zona afectada per l'actuació.
  
4. El 8 de març de 2001, va tindre entrada en el Registre del Servei Territorial d'Urbanisme de València la documentació d'esmena remesa per l'Ajuntament de Torrent, consistent en l'informe on es justifica el compliment del que estableix l'article 17 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
5. El dia 18 d'abril de 2001, el director general d'Urbanisme i Ordenació Territorial va resoldre:
  
«Considerar complit l'Acord de la Comissió Territorial d'Urbanisme de València, de 31 de gener de 2001, relatiu al pla de reforma interior de millora Subzona 4-F, del Pla General d'Ordenació Urbana de Torrent.
  
Elevar al conseller d'Obres Públiques, Urbanisme i Transport la proposta d'aprovació definitiva».
  
Fonaments de dret
  
1. La tramitació del present expedient es considera correcta, d'acord amb el que disposa l'article 52 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
2. La documentació està completa, de conformitat amb el que estableix els articles 27 i 28 de la llei citada, Reguladora de l'Activitat Urbanística, i en l'article 85 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
3. L'objecte del projecte és el canvi de qualificació d'una parcel·la de 9.200 metres quadrats, qualificada en l'actualitat d'ús terciari/hoteler, i el seu pas a residencial plurifamiliar, canviant al mateix temps la zona d'ordenació urbanística que passa de la subzona 4-F a la subzona 4-E, ambdues dins de la zona 4, eixamples actuals, del Pla General d'Ordenació Urbana.
  
La subzona 4-F, en l'actualitat, abraça una superfície de 60.031 metres quadrats, i està formada per dues construccions principals separades pel carrer de Federico Furió Roca. Al costat est del carrer es troba ubicat el centre comercial Las Américas i al costat oest la parcel·la en qüestió objecte de la modificació, la qual es justifica per l'existència en aquesta d'una edificació destinada a hotel la construcció de la qual va ser interrompuda l'any 1990, i es troba actualment incompleta i amb evidents símptomes de deterioració. Resulta evident que les expectatives del citat ús no són requerides pel mercat actual, almenys en la zona on s'ubica, i produex una pobra imatge urbanística en l'avinguda que puja al Vedat des de la ciutat.
  
4. El conseller d'Obres Públiques, Urbanisme i Transports és l'òrgan competent per a resoldre sobre l'aprovació definitiva dels instruments de planejament i, per tant, de les modificacions d'aquests, de conformitat amb el que estableix l'article 39 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb l'article 6.d del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals citats i la resta de general i pertinent aplicació, resolc:
  
Aprovar definitivament el pla de reforma interior de millora Subzona 4-F, del Pla General d'Ordenació Urbana de Torrent.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà a la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que estime oportú.